jkorsvik/nowiki_second_scrape_merged huggingface dataset:
Myrhettebladbille

Myrhettebladbille (Cryptocephalus decemmaculatus) er en bille som tilhører familiegruppen bladbiller (Chrysomelidae). Den er utbredt i det nordvestlige Europa.Myrhettebladbille er mellom 3,5-4,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halskjoldet har fin punktur. Dekkvingene har regelmessig punktur, ordnet i langsgående rekker. Den er noe fargevariabel, fra helt mørke ensfargede dekkvinger til lyst gule dekkvinger, men vanligvis fem flekker hver. Antennene er trådformet og lange i forhold til hva som er vanlig for andre bladbiller. Beina er lyse, gulbrune.
Den lever på løvtrær i vierslekten. Både larvene og de voksne (imago) billene lever av å spise blad på næringsplanten.
Myrhettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) myrhettebladbille i Encyclopedia of Life 
(en) myrhettebladbille i Global Biodiversity Information Facility 
(no) myrhettebladbille hos Artsdatabanken 
(sv) myrhettebladbille hos Dyntaxa 
(en) myrhettebladbille hos Fauna Europaea 
(en) myrhettebladbille hos NCBI 
Cryptocephalus decemmaculatus – detaljert informasjon på Wikispecies 
Myrhettebladbille Cryptocephalus decemmaculatus –  www.biol.uni.wroc.pl
Myrhettebladbille Cryptocephalus decemmaculatus - Fauna Europaea
Norsk entomologisk forening
Tor Hauge

Tor Hauge (født 29. november 1966) er en norsk musiker. 
Han er best kjent som trommeslager i bandet til  Henning Kvitnes i en årrekke. Etter at han var ferdig med bandet ble han studiomusiker og har spilt med Marius Müllers Funhouse, Locomotives, Marianne Antonsen, Apoptygma Berzerk, Steinar Albrigtsen, Jørn Hoel, Tom Pacheco, Jørun Bøgeberg, Jahn Teigen, Hilde Heltberg, Brede Bøe, Queen Bees, Gränslandet, og Bjølsen Valsemølle. I sistnevnte ble han trommeslager i 2009, etter at Jan Roger Fjeldberg forlot bandet, etter 2 album forlot Tor bandet og han spiller i dag i bandet The Unforgiven. 


== Diskografi ==


=== Bjølsen Valsemølle ===
Mohammeds Cafe (2009)
Kong Vinter (2013)Singler91,72 (2009)
Mohammeds Cafe (2009)
Fatter'n og gullfaks (2010)
Har ei tante (2012)
Kong Vinter (2012)
Psykedelisk jazz (2013)


=== Gränslandet ===
Vägen (2011)


=== Kålrabimafia'n ===
Sand i maten (1996)


=== The Unforgiven ===
In Due Time (2015)


=== Tideland ===
Harvest Nigh EP (2014)
Wildfire (2015), med Venke Knutson


=== Deltar på ===
Rainbow: Bye-Bye Baby Goodbye (1985)
Bjørn Øyvind Bya: En annen skikkelse (1998)
Henning Kvitnes: Heartland (1999)
Marianne Antonsen: Soulful Christmas Songs (2000)
Henning Kvitnes: Scandicana (2001)
Alan Vochec: Is... (2002)
Morten Holm: Tusler varsomt forbi (2004)
Apoptygma Berzerk: You and Me Against the World (2005)
Apoptygma Berzerk: Sonic Diary (2006)
Jørun Bøgeberg: Basstard (2006)
Henning Kvitnes: En god dag (2006)
Apoptygma Berzerk: Cambodia (2006)
Henning Kvitnes: Ut av veggen (2006)
Henning Kvitnes: Stemmer i gresset (2007)
Siv Langøy: Superhimmel (2007)
Blues News: Norsk blues 1997–2007 (2007)
Gary O. Kane: Gary O. Kane (2008)
Jack Stillwater: Jack Stillwater (2009)
Hilde Heltberg: Elske fritt (2009)
Henning Kvitnes: Tid for latskap (2009)
Henning Kvitnes: For sånne som oss - de beste (2010)
Liv Marit Wedvik: Solid Ground (2010)
Gränslandet: Din egen chaufför (2010)
Steinar Albrigtsen: Bilda fra ei anna tid (2011)
Per-Morten Nilsen: The Sun (2011)
Anette Fossum: Life (2011)
Henning Kvitnes: Løft meg opp på veien ned (2011)
Monika Nordli: Fotfeste (2011)
Hilde Heltberg: Elske det umulige – en samling med de beste sangene 1992–2011 (2012)
Jahn Teigen: Brygga i Tønsberg (2012)
Odd René Andersen :  Love Rocket (2012)
Einar Krossbakken: Kvar dag som renn (2013)
Steffen Jakobsen: What She Wants (2013)
Hege Brynildsen: Till Harry (2014)
New Jordal Swingers: 11 sanger (2014)
Steffen Jakobsen: Six String Love Affair (2014)
Trygve Skaug: Enden av tunnelen (2014)
Stian Joneid: Overboard (2015)
Hege Brynildsen: When My Man Comes to Town (2015)
Inge Ulrik Gundersen: Hjerteslag (2015)
Inge Ulrik Gundersen: I mitt ville hår (2015)
Omar Østli: Hvite netter (2015)
Jan Groth: The Writing on the Wall (2016)
Omar Østli: 1752 Halden (2016)
Omar Østli: Oppover (2016, singel)
Omar Østli: Oppover (2016)
Henning Kvitnes ft. Unni Wilhelmsen: Gla i den du er (2017)
Læringsverkstedet Barnehage Doremi: 20 års jubileum (2018)
Henning Kvitnes: 60 runder rundt sola (2018)
Vidar Løvstad

Vidar Løvstad (født 23. mars 1965) er en norsk musiker og gitarist. Løvstad er opprinnelig fra Harestua i Lunner kommune på Hadeland.
Han er gitarist i bandet Hjerterknekt og studiomusiker, blant annet for Vestlandsfanden, Johanna Demker og andre og har jobbet som musikkprodusent. I 2004 spilte han med bandet Medium Kitchen.


== Diskografi ==


=== Hjerterknekt ===
Ny morgen, ny dag (1993)
Ennå passe gal (1995)
Hjerterknekt (1997)
Tivoli (2001)
Så langt (2004)
I ly av mørket (2006)
Et langsomt farvel (2010)
Lang natts ferd mot dag (2011)
Spor (2013)SinglerVinter aleine (1993), med Johanna Demker
Slipp meg inn (1993), med Johanna Demker
Kom kom kom (1995)
Menn av hjertet (1995)
Hold meg (1997)
Engel (1997)
Høst i paradis (2000)
Nå i natt (2000)
Konge for en kveld (2001)
Menn av hjertet (2004, ny versjon)
Jeg hører en gitar i kveld (2005)
Syng meg gjennom (2005)
I ly av mørket (2006)
Ei stjerneklar natt (2010)
Liv laga (2010)
Min morgendag (2011)


=== Medium Kitchen ===
Union Park (2007)
Something for the Holidays (2009)
Medium Kitchen (2015)SinglerKings Road (2007)
Union Park (2007)
Night After Night (2008)
Turn on a Dime (2013)
Love Will Bring Us Home (2014)
Godspeed (2014)
Satellites (2015)
9 Am (2015)


=== Nye Garde ===
Nye Garde (1983)


=== Deltar på ===
Joe Amundsen: Fra en helt vanlig manns notater (1986)
Zerener: Make it to the Border (1995)
Hadeland Rockeklubb: Hadeland Rockeklubb presenterer Rockens historie på Hadeland 1979–2003 (2003)
Vestlandsfanden: El Gordo (2005)
Di Derre: Di beste med Di Derre (2006)
Johanna Demker: Distance (2008)
Johanna Demker: Bittersweet (2008)
The Moose Brothers: Single Shot 09 (2009)
Vestlandsfanden: Tipping og Trygd (2009)
Johanna Demker: Dandy (2009)
Johanna Demker: Change (2009)
Johanna Demker: From an Outlined Silhouette (2009)
The Moose Brothers: Elgriket (2010)
Johanna Demker: Madness (2011)
PanzerPop: PanzerPop (2013)
Di Derre: Historien om et band (2013)
Ann-Kristin Dørdal: Without You (2015)
Ann-Kristin Dørdal: Dust and String (2015)
Frank Kåre Vangen

Frank Kåre Vangen (født 26. januar 1966) er en norsk, musiker, vokalist og gitarist, best kjent som vokalist i det norske bandet Nashville. 
Vangen startet som musiker i 1977 med bandet Blaze. Etter at dette bandet ble oppløst ble han medlem i flere band som Mash, Classic, og i 1993 var han med på og starte countrybandet Too Far Gone, sammen med blant andre Roar Øien og sistnevntes lillebror Ola Buan Øien. Han forlot bandet i 1997 og ble erstattet av Roar Øiens andre lillebror, Petter Øien, som forlot bandet i 2004.


== Diskografi ==


=== Nashville ===
Keep It Country (2004)
Dance Till Daylight (2006)
Better Days (2010)
Essential Sound Americana Vol. 1 (2017)
Swinging From the Chandelier (2017)SinglerLouisiana Saturday Night (2006)
Swinging From the Chandelier (2017)


=== Too Far Gone ===
Too Far Gone (1995)
20 år (2013)
Svein Ingebrigt Findland

Svein Ingebrigt Findland (født 18. september 1973) er tidligere en norsk musiker og trommeslager. 
Findland er best kjent som tidligere trommeslager i det norske countryrockbandet Sie Gubba. Han var en av dem som var med på en trekkspillfestival i Tydal sommeren 1995, og under den festivalen ble Sie Gubba født. Den første besetningen var Magne Almås på vokal og gitar, John Ole Morken på fele mandolin og vokal, Hans Skogaas på bass, Ola Dragmyrhaug på lurk, gitar og trekkspill og han selv på trommer. 
Året etter kjøpte han Fjellheimen Industribygg av Holtålen kommune og den 15. mars 1997 var selskapet Findland Trevare AS på plass i nye lokaler. Han driver fortsatt i dag med Findland Trevare AS.
Tommy Holden

Tommy Holden (født 17. januar 1981) er en norsk musiker og keyboardist. 
Han er mest kjent som pianist og trekkspiller i det norske bandet Dakota. Han var også medlem i Sie Gubba fra 1998 til 2000. Gjennom den tiden han var i bandet holdt de en rekke konserter i nærområdet til hjembygda Ålen. Holden ga seg i bandet i 2000.
Han er elev av den kjente trekkspiller Per Albin Vårhus.


== Diskografi ==


=== Dakota ===
På rett spor (2012)
Vi'løftug (2014)


=== Sie Gubba ===
Jakta ti alle fjell (1998)
On the Beach at Bali-Bali

«On the Beach at Bali-Bali» er en amerikansk sang, skrevet  av Al Sherman, Abner Silver og Jack Maskill i 1935. Den ble spilt inn på plate av blant annet Henry «Red» Allen. I 1937 var «On the Beach at Bali-Bali» med i Brødrene Marx-filmen Sensasjon på veddeløpsbanen (A Day at the Races), hvor Chico Marx spilte den på piano.


== Tittelens historie ==
Originaltittelen var «On a Street in Baden Baden», men opphavspersonene innså snart at Baden-Baden lå i Tyskland. Fordi den tyske diktatoren Adolf Hitler truet verdensfreden, forandret de street til beach og byen Baden Baden ble til den tropiske (om enn fiktive) øya Bali-Bali. Forleggere kommenterte at det i virkeligheten ikke var noe sted kalt Bali-Bali og insisterte på at navnet skulle bli redusert til ett Bali.
Opphavspersonene nektet imidlertid å forandre navnet ytterligere og fant til slutt et hjem for deres sang, med det nye navnet intakt, hos forlagshuset Jo Morris Co. Inc, i 1619 Broadway, New York City.


== Norsk versjon ==
Peter Coob (Jens Book-Jenssen) har skrevet norsk tekst. 


=== Innspillinger ===


== Fotnoter og referanser ==
Goldmark

Goldmark (norsk: gullmark, offisielt bare Mark) var valutaen i Det tyske keiserrike fra 1873 til 1914.


== Historie ==
Før etableringen av keiserriket i 1871, hadde de forskjellige tyske statene egne valutaer. Goldmark ble innført i 1873, og var fra 1876 den eneste gyldige valuta. Navnet Goldmark ble først brukt senere for å skille denne valutaen fra Papirmark som overtok i 1914. Goldmark var standardisert med 2 790 Mark lik 1 kg rent gull (1 Mark = 358 mg).


== Referanser ==
Ilja Tsjernousov

Ilja Grigorjevitsj Tsjernousov (russisk: Илья Григорьевич Черноусов; født 7. august 1986) er en russisk langrennsløper. Han debuterte i verdenscupen med en 26.-plass på 15 km i Gällivare 18. november 2006. Samme sesong gikk han på det russiske laget som vant 4 x 10 km stafett i Davos 4. februar.  Sesongen 2009/10 ble han nummer to på 30 km duatlon i Rybinsk 23. januar og nummer tre på samme distanse i Lahtis 6. mars.
Under Vinter-OL 2014 i Sotsji tok han bronse på 50 km fri teknikk, det ble tredobbelt russisk med Aleksandr Legkov og Maksim Vylegzjanin på de to første plassene. Tsjernousov ble nummer fem på 30 km i OL 2014.
Tsjernousov vant Marcialonga 2018.


=== Sammenlagtresultater i verdenscupen i langrenn ===


== Referanser ==


== Eksterne lenker ==
(en) Ilja Tsjernousov – Olympedia 
(en) Ilja Tsjernousov – Sports-Reference (OL-resultater – arkivert) 
(en) Ilja Tsjernousov – FIS (langrenn)
Cheek to Cheek

«Cheek to Cheek» er en amerikansk sang med melodi og tekst av Irving Berlin. Den ble først fremført av Fred Astaire i filmen Top Hat (1935, Top Hat). Astaires innspilling med The Leo Reisman Orchestra fra 1935 ble opptatt i Grammy Hall of Fame i 2000.
Sangen er antageligvis mest berømt for sine åpningslinjer: «Heaven, I'm in heaven, and my heart beats so that I can hardly speak» og ble raskt en standard i Great American Songbook. Teksten ble parodiert av Berlin selv i sangen «He Ain't Got Rhythm» fra filmen På strøket (1937, On the Avenue).
Sangen, fremført separat av Fred Astaire og Ella Fitzgerald, er med i filmen Den engelske pasienten (The English Patient) og versjonen med Glen Miller er med i Les Misérables. Den blir fremført av Kenneth Branagh i Danser med Shakespeare (Loves' Labour's Lost). Den originale Astaire-versjonen er med i Den grønne milen (The Green Mile) og Kairos røde rose (The Purple Rose of Cairo), når filmen Top Hat blir sett på kino.


== Innspilte versjoner ==
Larry Adler
Ambrose
Julie Andrews
Ray Anthony
Louis Armstrong
Desi Arnaz
Fred Astaire (1935, nummer én-hit)
Chet Atkins
Count Basie
Tony Bennett (På albumet Bennett/Berlin, 1987)
Polly Bergen
Irving Belin
Stanley Black
Pat Boone
Boswell Sisters
Sam Browne
Charlie Byrd

Eva Cassidy
Rosemary Clooney
Alma Cogan
Ken Collyer
Ray Conniff
Bing Crosby
Vic Damone
Sammi Davis, Jr.

Buddy DeFranco
Tommy Dorsey
Eddie Duchin
Roy Eldridge
Ziggy Elfman
Eddie Fisher
Erroll Garner
Sara Gazarek
Carroll Gibbons
Benny Goodman
Stephane Grappelli
Buddy Greco
Roy Hamilton
Dick Haymes
Billy Holliday
Marilyn Horne
Joni James
Al Jolson
Shirley Jones
Steve Lawrence
Peggy Lee
Guy Lombardo
Machito
Sanjaya Malakar
Billy May
Susannah McCorkle
Yehudi Menuhin
Glen Miller
Jane Monheit
Matt Monro
Sara Montiel
Red Norvo
Lisa Ono
Pasadena Roof Orchestra
Joe Pass
Donald Peers
Oscar Peterson
Louis Prima
Max Raabe
Regine
Rosie Ribbons
Ginger Rogers
George Shearing
Frank Sinatra
Lew Stone
Taco
Mel Tormé
Sarah Vaughan
Teddy Wilson


== Norsk versjon ==
Bob Gunnér har skrevet en norsk tekst. På norsk bærer den tittelen «Kinn mot kinn». 


=== Innspilling ===
Toralf Tollefsen, trekkspill og sang og Columbia Danseorkester. Utgitt på 78-platen Columbia GN 188 i 1936.


== Referanser ==
Artjom Zjmurko

Artjom Zjmurko (født 3. oktober 1985) er en russisk langrennsløper. Han debuterte i verdenscupen sesongen 2009/10 med en 9.-plass på 15 km i Otepää 9. januar 2010. Han gikk til topps på 30 km duatlon i Rybinsk 23. januar 2010.


== Referanser ==


== Eksterne lenker ==
(en) Artjom Zjmurko – FIS (langrenn)
Holly Brooks

Holly Brooks (født 17. april 1982) er en amerikansk tidligere langrennsløper.
Hun debuterte i verdenscupen i langrenn 5. februar 2010, og hennes beste individuelle verdenscup-plassering er en 5.-plass i 10 km fristil fra 2012.Brooks representerte USA under Vinter-OL 2010 og under Ski-VM 2011.


== OL-resultater ==
Vancouver 2010

10 km, fristil: 42.-plass
15 km dobbel jaktstart: 56.-plass
30 km, klassisk: 36.-plass
4 x 5 kilometer stafett: 12.-plass
Individuell sprint, klassisk: 38.-plass


== VM-resultater ==
Oslo 2011

15 km, jaktstart: 25.-plass
10 km, klassisk: 27.-plass
4 x 5 km stafett: 9.-plass
30 km, fristil: 25.-plass


== Referanser ==


== Eksterne lenker ==
Offisielt nettsted 
(en) Holly Brooks – kategori av bilder, video eller lyd på Commons 
(en) Holly Brooks – Olympedia 
(en) Holly Brooks – Sports-Reference (OL-resultater – arkivert) 
(en) Holly Brooks – FIS (langrenn)
The Glory of Love

«The Glory of Love» er en amerikansk sang, skrevet av Billy Hill. Den ble spilt inn på plate av Benny Goodman i 1936. Hans versjon ble en nummer én-pophit. I 1951 hadde rhythm and blues-vokalgruppen The Four Keys sin største R&B-hit med sin versjon av sangen og toppet R&B-listen i fire ikke-sammenhengende uker.


== Notable coverversjoner ==
Peggy Lee (1959)
Dean Martin (1966)
Otis Redding (1967. Hans versjon lå som nummer nitten på R&B-listen og som nummer seksti på Billboard Hot 100-singlelisten)
Tom Rush (1968)
Eddy Arnold (1969)
Wizz Jones (1970)
Bette Midler (1988, i filmen Beaches)


== Norske versjoner ==
Det er uklart hvem som har skrevet den norske teksten. Tre kilder oppgir Div. (= Diverse?), mens én kilde opgir Dyv.  Den norske tittelen er «Det er når månen skinner». 


=== Innspillinger ===


== Fotnoter og referanser ==
Nicole Fessel

Nicole Fessel (født 19. mars 1983) er en tysk tidligere langrennsløper.
Hun debuterte i verdenscupen i langrenn 26. oktober 2002, og hennes beste individuelle verdenscup-plassering var en 2.-plass i 10 km fristil i Davos fra 2014. Hun oppnådde topp-3-plassering tre ganger i verdenscupen (blant disse en gang med nest beste etappetid i en jaktstart).Fessel representerte Tyskland under Vinter-OL 2006, 2010, 2014 og 2018. Etter den fjerde OL-deltakelsen stilte hun ikke opp i noen internasjonale løp, og hun kunngjorde at hun la opp som langrennsløper etter 2018/19-sesongen.


== OL-resultater ==
Torino 2006

Individuell sprint, fristil: 31.-plass
30 km, fristil: 48.-plassVancouver 2010

15 km dobbel jaktstart: 22.-plass
Individuell sprint, klassisk: 17.-plassSotsji 2014

15 km duatlon: 14.-plass
10 km klassisk: 23.-plass
4 x 5 km stafett: BronsePyeongchang 2018

Lagsprint: 10.-plass


== Sammenlagtplasseringer i verdenscupen ==


== Referanser ==


== Eksterne lenker ==
(de) Nicole Fessel – Munzinger Sportsarchiv 
(en) Nicole Fessel – Olympics.com 
(en) Nicole Fessel – Olympic.org 
(en) Nicole Fessel – Olympedia 
(en) Nicole Fessel – Sports-Reference (OL-resultater – arkivert) 
(de) Nicole Fessel – Tysklands olympiske komité 
(en) Nicole Fessel – FIS (langrenn) 
(en) Nicole Fessel – kategori av bilder, video eller lyd på Commons
Weed (California)

Weed er en by i Siskiyou County i California.
Ifølge folketellingen fra 2 000 har byen 2 978 innbyggere. I området rundt ligger Edgewood, Carrick, Lake Shastina, Rancho Hills og Hammond Ranch. Disse stedene bruker postadressen Weed, eller samme postnummer. Totalt var innbyggertallet i 2007 i dette området på 6 318.
Byen har fått navnet sitt etter Abner Weed, mannen som startet det lokale sagbruket, og som fant ut at områdets kraftige vind fungerte godt til å tørke tømmer.
Sylvia Massy driver platestudioet RadioStar Studios i Weed, og norske Bulk fra Arendal spilte inn debutalbumet Guardian der i 2010.


== Eksterne lenker ==
(en) Offisielt nettsted 
(en) Weed, California – kategori av bilder, video eller lyd på Commons
Jan Hovden

Jan Lorents Hovden (født 2. februar 1951) er en norsk pianist som underviser i klaverspill ved Griegakademiet, Universitetet i Bergen. 


== Biografi ==
Jan Hovden er utdannet i Norge og i Tsjekkia. Han studerte med professor Jiri Hlinka fra 1972 til 1983. Jan Hovden  har turnert i Norge, Norden og flere europeiske land, Sør-Amerika og USA. Fra 1999 har han årlig gjennomført en turne med konserter og mesterklasser i Sørøst-Asia. 
I Norge er han særlig kjent for sine sommerkonserter «I Edvard Griegs fotspor» i Bergen. Siden 2004 har han han spilt 1500 konserter i den serien og fremført mer enn 100 av Griegs klaverstykker. Han har også spilt inn en rekke plater.


== Diskografi ==
Shadow Songs 2007 sammen med Harald Bjørkøy, Hilde Haraldsen Sveen og Signe Bakke
Trebendorf

Trebendorf (oversorbisk: Trjebin) er en kommune i Landkreis Görlitz i Direktionsbezirk Dresden i Fristaten Sachsen. Kommunen deltar i forvaltningsfellesskapet Schleife. Kommunen har 1 040 innbyggere (31. desember 2008).
Den tidligere kommunen Mühlrose ble innlemmet i Trebendorf den 1. januar 1999. Til sammen utgjør begge de to tidligere kommunene den minste kommunen i Sachsen etter folketall.
Trebendorf var en kommune i Kreis Weißwasser fra 1952 til 1990, og i Landkreis Weißwasser fra 1990 til 1994. Fra 1. august 1994 frem til 1. august 2008 var kommunen innlemmet i Niederschlesischer Oberlausitzkreis, og siden 1. august 2008 har kommunen vært en del av Landkreis Görlitz.


== Bilder ==

		


== Referanser ==


== Eksterne lenker ==
(de) Offisielt nettsted 
(en) Trebendorf – kategori av bilder, video eller lyd på Commons 
(en) Trebendorf – galleri av bilder, video eller lyd på Commons
Margit Nordin

Ellen Margit Ingrid Nordin (født 10. august 1897 i Karlstad, død 3. mai 1982 i Saltsjöbaden) deltok som første kvinne i Vasaloppet 1923. Nordin gikk strekningen mellom Sälen og Mora på tiden 10 timer og ni minutter. 
Nordin var fra Grängesberg og arbeidet som gymnastikkdirektør. Vasaloppsarrangørene besluttet våren 1923 at det var nok med denne ene deltakelsen av kvinner i Vasaloppet. Med støtte av Svenska skidförbundets regler ble det fram til 1980 totalforbudt for kvinner å delta i Vasaloppet. I 1981 ble reglene endret: Kvinner fikk starte i Vasaloppet, og andre offisielle kvinne i mål i Vasaloppet ble Meeri Bodelid med tiden 5.28.08 timer. Men mellom Nordin og Bodelid hadde dog mange kvinner med mannlige navn og maskerte til menn i de 56 forbudsårene deltatt i Vasaloppet. Særskilt da en kvinne som ble avslørt i et TV-intervju i sportsåret 1980, noe som skapte press på å tillate kvinner.


== Referanser ==
Hobart internasjonale lufthavn

Hobart internasjonale lufthavn (engelsk: Hobart International Airport, IATA-kode HBA) er en lufthavn i Cambridge utenfor Hobart, Australia. Den har én rullebane som er 2,251 meter. I 2008 hadde lufthavnen 1.8 million reisende, og er dermed den niende travleste i landet. Lufthavnen betjenes av Australian air Express, Jetstar Airways, Qantas, Skytraders, Tasair, Tiger Airways Australia og Virgin Blue. De største rutene er til Melbourne lufthavn, Tullamarine og Sydney internasjonale lufthavn. Flyplassen åpnet i 1956.


== Eksterne lenker ==
Offisielt nettsted 
(en) Hobart Airport – kategori av bilder, video eller lyd på Commons
Manuel Rivera-Ortiz

Manuel Rivera-Ortiz (født 23. desember 1968 i Guayama, Puerto Rico) er en amerikansk fotograf bosatt i Rochester, New York og Zürich, kjent for sine sosiale og dokumentariske fotografier.
Han er best kjent for sine fotoessays om livet til folk i utviklingsland. Hans arbeider inngår i permanente samlinger i flere museer, inkludert George Eastman House International Museum of Photography and Film. I 2004 vant han prisen En Foco's New Works Photography Award. I 2007 mottok han Arts and Cultural Council for Greater Rochester Artist of the Year Award.


== Galleri ==

		
		


== Referanser ==


== Eksterne lenker ==
Offisielt nettsted 
(en) Manuel Rivera-Ortiz – kategori av bilder, video eller lyd på Commons 
(en) Manuel Rivera-Ortiz – galleri av bilder, video eller lyd på Commons
Høyre Tumedbanner

Høyre Tumedbanner (土默特右旗; pinyin: Tǔmòtè Yòu Qí) er et banner (fylke) i byprefekturet Baotou i den autonom,e region Indre Mongolia i Folkerepublikken Kina.
Befolkningen var på 346 808 innbyggere i 1999.


== Samferdsel ==
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui. 


== Referanser ==
Donghe

Donghe (kinesisk: 东河区; pinyin: Dōnghé Qū) er et bydistrikt i byprefekturet Baotou i den autonome region Indre Mongolia i Folkerepublikken Kina. Det har et areal på 423 km² og teller ca. 380.000 innbyggere.


== Samferdsel ==
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Urad Frontbanner

Urad Frontbanner (乌拉特前旗; pinyin: Wūlātè Qián Qí) er et banner (fylke) i byprefekturet Bayan Nur i den autonome region Indre Mongolia i Folkerepublikken Kina. 
Befolkningen var på 370 054 innbyggere i 1999.


== Samferdsel ==
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui. 


== Referanser ==
Groß Düben

Groß Düben (oversorbisk: Dźěwin) er en kommune i Landkreis Görlitz i Direktionsbezirk Dresden i Fristaten Sachsen. Kommunen deltar i forvaltningsfellesskapet Schleife. Kommunen har 1 271 innbyggere (31. desember 2008).
Den tidligere kommunen Halbendorf ble innlemmet i Groß Düben den 1. januar 1999. Til sammen utgjør begge de to tidligere kommunene den minste kommunen i Sachsen etter folketall.
Groß Düben var en kommune i Kreis Weißwasser fra 1952 til 1990, og i Landkreis Weißwasser fra 1990 til 1994. Fra 1. august 1994 frem til 1. august 2008 var kommunen innlemmet i Niederschlesischer Oberlausitzkreis, og siden 1. august 2008 har kommunen vært en del av Landkreis Görlitz.


== Referanser ==


== Eksterne lenker ==
(de) Offisielt nettsted 
(en) Groß Düben – kategori av bilder, video eller lyd på Commons 
(en) Groß Düben – galleri av bilder, video eller lyd på Commons